Dubn

**Dubn** () om Venäman tedolidn da lidnümbrik Moskvan agjan pohjoižes.

## Istorii
Eländpunktan aluz om pandud 11. voz'sadan augotišes, mainitase vspäi 1134, oti 6 gektarad, mongoližed sodaväged paniba lidnad mantazole vl 1238. Dubnan muitpunkt oli olmas hätken sen sijas Suren Uz'lidnan tazovaldkundan i Pohjoižpäivnouzmaižen Venän röunal. Gorodišče-žilo oli olmas Dubnan jogensun randal.

Panihe peitol'žen *Dubno*-tedožilon alust vl 1947 Kalininan agjas. Kätihe eländpunktad oficialižeks radnikžiloks vl 1954, anttihe lidnan statusad vn 1956 24. heinkud, sen-žo voden 22. sügüz'kud mülütadihe lidnha lähižid eländpunktoid da alištadihe Moskvan agjan tobmudele. Lidn om nügüdläiženke nimenke vn 1958 vilukuspäi. Ühtištadihe *Ivan'kovo*-lidnanke (alusenpandud vl 1937) vn 1960 13. päiväl tal'vkud. Om tedolidnan statusanke vspäi 2001.

Dubn šingotase ladimensauvomižen «Tenzor»-tegimel, mašinansauvomižen tegimel (aviakosmine sarak), kontrol'sistemiden projektiruindan edheotandal, südäitukuižen fizikan tedoidusil mail'man znamoičendanke i Ivan'kovon GES:al.

## Geografijan andmused

Lidn sijadase Volg-jogen randoil, Dubn-jogen ( 167 km pitte) lanktendanno oiktalpäi, 125 m ü.m.t. keskmäižel korktusel. Röunatab Tverin agjanke. Kanal Moskvan nimed zavodiše lidnas, mäneb Ivan'kovon vezivaradimespäi.

Matkad Moskvan rengazavtotehesai om 121 km suvhe. Lähembaižed lidnad oma Kimri (Tverin agj) pohjoižpäivnouzmha, Taldom päivnouzmha, Konakovo (Tverin agj) päivlaskmha-suvipäivlaskmha.

## Tobmuz
Dubn om lidnümbrikon üks'jäižeks eländpunktaks.

Lidnümbrikon tobmuden pämez' om sen Administracijan pämez'. Edeližed lidnan Administracijan pämehed oma Sergei Kulikov (sügüz'ku 2020 — semendku 2023), Maksim Danilov (tal'vku 2017 — sügüz'ku 2020). Lidnan Deputatoiden nevondkundan ezimez' om Jevgenii Uglov vn 2023 redukuspäi. Edeline nevondkundan ezimez' om Andrei Tamonov (sügüz'ku 2020 — reduku 2023).

## Eläjad
Vl 1959 lidnan ristitišt oli 14 009 eläjad, vl 1967 — 39 tuhad eläjid. Vn 2010 Venäman rahvahanlugemižen mödhe lidnan eläjiden lugu oli 70 700 ristitud, vn 2021 — 74 183 ristitud. Kaik 75 018 eläjad oli lidnas vl 2017. Kaikiš suremb lidnan ristitišt om enamba 70 tuhad eläjid vspäi 2010 (75 179 rist. vl 2016).

Rahvahad (ozutadud rahvahudenke vl 2010): venälaižed — 94,7 %, ukrainalaižed — 1,7 %, toižed rahvahad — 3,6 %.

Rahvahad (enamba 0,4 % vl 2021): venälaižed — 85,7 %, tadžikalaižed — 0,8 %, ukrainalaižed — 0,7 %, uzbekad — 0,5 %, armenijalaižed — 0,4 %, toižed rahvahad — 3,5 %, rahvahuden ozutandata — 8,4 %.

Ortodoksižen hristanuskondan kahesa pühäpertid oma kaičenus i saudud lidnas: kuz' jumalanpertid i kaks' časounäd.

## Openduz
Lidn om järedaks openduzkeskuseks. Lapsiden opendusen aluzkundad oma 23 päivkodid, 15 keskškolad (niišpäi koume privatišt), čomamahtoiden škol, muzikškol, horan škol i kaks' studijad, vezisuksiden škol, sambon škol, lapsiden da norišton turizman i ekskursijoiden keskuz.

Professionaližen opendusen aluzkundad oma Valdkundaline «Dubn»-universitet i kolledž senno (vll 2004−2011 erigoittud Moskvan agjan tegimištoliž-ekonomine kolledž), Moskvan üläopendusen aluzkundoiden koume filialad, Dmitrovan tehnikuman alajaguz (edel vn 2021 keväz'kud Moskvan agjan agrariž-tehnologine «Dubn»-tehnikum).

## Galerei

City Hall Dubna.JPG|Lidnümbrikon tobmuden pert' (2015)
All Russian Saints Church Dubna.JPG|Venäman Kaikiden Pühämehiden jumalanpert', vn 2015 nägu
Association Atom Dubna.JPG|Tedotegimištoline *Atom*-ühtelmaz vl 2015
Dubna University-2.JPG|«Dubn»-universitetan päkorpus (2015)
Dubna House Scientiests 2019.jpg|Lidnan Tedomehiden pert' (2019)
Большая Волга (Станция).jpg|*Sur' Volg*-raudtestancii vl 2005
Railway station Dubna-2.JPG|*Dubn*-raudtestancii vl 2015


## Homaičendad


## Irdkosketused
* Lidnümbrikon tobmuden aluzkundoiden sait (''naukograd-dubna.ru'').